CELEX: C2005/205/17
Language: lt
Date: 2005-08-20 00:00:00
Title: Byla C-248/05 Europos Bendrijų Komisijos 2005 m. birželio 14 d. pareikštas ieškinys Airijai

20.8.2005   
            
            
               LT
            
            
               Europos Sąjungos oficialusis leidinys
            
            
               C 205/9
            
         Europos Bendrijų Komisijos 2005 m. birželio 14 d. pareikštas ieškinys Airijai
   (Byla C-248/05)
   (2005/C 205/17)
   Proceso kalba: anglų
   2005 m. birželio 14 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Sara Pardo Quintillán ir Donatella Recchia, padedamų F. Louis, įrašyto į Briuselio advokatų sąrašą, ir C. O'Daly, solicitor, Law Society of Ireland, nurodžiusių adresą dokumentams įteikti Liuksemburge, ieškinys Airijai.
   Ieškovė Teisingumo Teismo prašo:
   
               1)
            
            
               pripažinti, kad nesiimdama visų priemonių, reikalingų užtikrinti Tarybos direktyvos 80/68/EEB (1) dėl požeminio vandens apsaugos nuo tam tikrų pavojingų medžiagų keliamos taršos 4, 5, 7, 9 ir 10 straipsnių laikymąsi Ballymurtagh sąvartyne (Wicklow grafystė), Airija neįvykdė savo įsipareigojimų pagal šią direktyvą ir Sutartį;
            
         
               2)
            
            
               pripažinti, kad nesiimdama visų priemonių, reikalingų užtikrinti Tarybos direktyvos 80/68/EEB 5, 7, 8, 10, 12 ir 13 straipsnių laikymąsi, kiek tai susiję su netiesioginiu išleidimu iš septinių rezervuarų, Airija neįvykdė savo įsipareigojimų pagal šią direktyvą ir Sutartį; ir
            
         
               3)
            
            
               priteisti iš Airijos bylinėjimosi išlaidas.
            
         Ieškinio pagrindai ir pagrindiniai argumentai
   Remdamasi pateiktais skundais, Komisija sužinojo apie plačiai paplitusius Tarybos direktyvos 80/68/EEB pažeidimus Airijoje.
   Pirma, nuo 1989 m. Airija leido municipaliniam sąvartynui veikti Ballymurtagh, Wicklow grafystėje neturint oficialaus leidimo, kurio reikalauja Direktyvos 80/68 4 straipsnio 2 dalis. Kaip pasekmė to, kad nebuvo laikytasi 4 straipsnio 2 dalies, 9 straipsnis taip pat buvo pažeistas. Be to, leidimas eksploatuoti sąvartyną, kurį Ireland's Environmental Protection Agency (Airijos aplinkos apsaugos agentūra) išdavė tik 2001 m., pažeidžia Direktyvos 80/68/EEB 4, 5, 7 ir 10 straipsnius.
   Antra, Komisija turi įrodymų, kad dėl netiesioginio išleidimo į požeminius vandenis iš septinių rezervuarų Airija pažeidė Direktyvą 80/68/EEB. Šiuo atžvilgiu Komisija ištyrė viešbučio, esančio Creacon Lodge, Wexford grafystėje, pastatus, tai, kaip Airija ilgą laiką aiškino Direktyvos 80/68/EEB 5 straipsnio 1 dalį, ir kitus dažnus šios Direktyvos pažeidimus kaimo vietovėse visoje Airijoje. Ataskaitos apie Killarney ežerų, esančių Kerry grafystėje, eutrofikaciją, oficialios Airijos ataskaitos apie vandens užterštumą ir Direktyvos 80/778/EEB (2) dėl žmonėms vartoti skirto vandens kokybės pažeidimai parodo, kad Airija nesilaikė atitinkamų Direktyvos 80/68/EEB nuostatų.
   Todėl Komisija mano, kad Airija neįvykdė savo įsipareigojimų pagal Tarybos direktyvos 80/68/EEB dėl požeminio vandens apsaugos nuo tam tikrų pavojingų medžiagų keliamos taršos 4, 5, 7, 8, 9, 10, 12 ir 13 straipsnius.
   
      (1)  1979 m. gruodžio 17 d. Tarybos direktyva 80/68/EEB dėl požeminio vandens apsaugos nuo tam tikrų pavojingų medžiagų keliamos taršos, OL L 20, 1980 1 26, p. 43.
   
      (2)  1980 m. liepos 15 d. Tarybos direktyva 80/778/EEB dėl žmonėms vartoti skirto vandens kokybės, OL L 229, 1980 8 30, p. 11.